Orhideele sunt plante minunate, însă foarte sensibile în anumite condiții. Așadar, pentru a le menține sănătoase și frumoase, este important să le oferim un mediu corespunzător. În general, poziționarea lor în casă poate depinde de tipul specific de orhidee pe care îl ai, dar există câteva principii generale. Iată unde trebuie să pui orhideea în casă.
Dacă vrei ca orhideele tale să înflorească din abundenta, îți recomandam să citești cu atenție acest articol. În continuare, noi îți vom dezvălui cele mai bune locuri în care să le așezi. Iată unde trebuie să pui orhideea în casă.
Înainte de toate, trebuie să menționăm faptul că orhideele sunt plante care se bucură de lumină, însă nu este indicat să le așezăm direct în soare. În general, poziționarea lor în locuință se face în funcție de tipul de orhidee, însă există câteva principii generale de care trebuie să ții cont. Iată care sunt acestea.
După cum vă spuneam, orhideele preferă lumina indirectă, așa că evită expunerea lor la soarele arzător. O fereastră orientată spre est sau nord este, de obicei, cea mai bună opțiune. În funcție de intensitatea luminii și de tipul de orhidee, poate fi nevoie să ajustezi poziția plantei.
Majoritatea acestor plante preferă temperaturile constante. Prin urmare, este important să evităm amplasarea orhideelor în locuri cu schimbări bruște de temperatură sau în apropierea surselor de căldură. Temperatura ar trebui să fie situată între aproximativ 15 și 25 de grade Celsius.
Orhideele preferă umiditatea ridicată. Dacă aerul din casă este uscat, poți folosi umidificatoare sau poți pune ghivecele pe tăvițe cu pietre umede sau bile de argilă, pentru a spori umiditatea în jurul lor.
Dormitorul este un loc perfect pentru orhidee, pentru că aceste plante creează un mediu relaxant și cresc umiditatea. În plus, cercetările au arătat că a avea plante în dormitorul nostru poate facilita odihna, deoarece acestea reduc zgomotul și îmbunătățesc calitatea somnului.
Asigură-te că există o bună circulație a aerului în jurul orhideelor, dar evită curentul direct, pentru că acesta ar putea leza frunzele delicate. De asemenea, frunzele orhideelor pot fi sensibile la praf, așa că evită să le amplasezi în locuri unde este mult praf sau acolo unde ar putea fi expuse la substanțe chimice sau fum de țigară.
În general, o încăpere luminoasă, cu temperatură moderată și umiditate ridicată, precum baia sau bucătăria, poate fi un loc bun pentru orhidee. Cu toate acestea, asigură-te să ajustezi condițiile în funcție de nevoile specifice ale plantei. Dacă nu ai ferestre în aceste încăperi, pentru a le ajuta să înflorească, poți să le expui ocazional la lumina indirectă a soarelui.
Totodată, este indicat să monitorizezi sănătatea orhideei în mod regulat. Livingul este un alt loc perfect pentru a plasa o orhidee. Doar păstrați temperatura camerei între limitele menționate anterior și asigurați-vă că sunt așezate departe de curenții direcți.
Un alt aspect important este fertilizarea orhideelor. Mai precis, aceste plante ar trebui fertilizate la fiecare trei luni. De asemenea, substratul trebuie schimbat măcar o dată pe an, pentru a ne asigura că orhideele primesc nutrienții necesari pentru o dezvoltare corespunzătoare.